Prostituert og rettsløs

Desto flere kvinner som blir husløse etter politiets aksjoner, desto flere ofre for vold og voldtekt. Annerledes kan man ikke lese en ny Fafo-rapport om situasjonen for prostituerte.

Kommentar

Dette er en kommentar. Den gir uttrykk for skribentens analyser og meninger.

Inger Anne Olsen

5. juli 2013 13:11 Sist oppdatert 8. juli 2013

Tanken var for så vidt god, slik den ble beskrevet på politiets egne nettsider da aksjonen ble startet opp i 2007: "Operasjon Husløs" vil bidra til at aktører på utleiemarkedet ikke legger forholdene til rette for menneskehandel eller hallikvirksomhet.

Den såkalte hallikparagrafen slår fast at det er forbudt å tjene penger på andres prostitusjon, både direkte og indirekte. Denne paragrafen kan også rettes mot huseiere som leier ut bolig til prostituerte. Og siden 2007 har oslopolitiets husløsaksjon sørget for at et ukjent antall prostituerte er kastet ut av sine leiligheter, uten at de har brutt noen lov.